《三日同景仁邻几济川晦叔景□吕秘校刘判官会南曹饮五君皆尚书外郎刘吕修唐书官》
宋代·刘敞

秋气迎节至，凉雨乘高风。车马散北阙，冠盖会南宫。

从吏殆成隐，玩岁复将穷。簿书幸无他，谈笑偶多同。

郎选冠一时，史才映群公。著书骇深妙，闻道惴颛蒙。

但愿窃馀论，常此樽不空。寄迹三署老，不惭颜与冯。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。